الإدعاء
- تصميم منتشر بشكل كبير عليه لوجو موقع "الشروق"، وفي تصريح منسوب لوزير الأوقاف محمد مختار جمعة بيقول: "وزير الأوقاف: لا طاعة لمخلوق في معصية ولي الأمر الرئيس السيسي لو أبوك وأمك أخوان بلغ عنهم وضميرك مرتاح أنا بلغت عن اختي وزوجها علشان اكون قدوة لكم".
– تصريح مفبرك. وزير الأوقاف مقالش الكلام ده، وموقع الشروق جريدة الشروق – Shorouk News منشرش أي خبر بالمحتوى ده. وكمان لو دققنا النظر هنلاقي إن فونت الخط المستخدم في التصميم مش هو المستخدم في تصميمات الشروق.✅✅
– صحيح وزير الأوقاف من أبرز المهاجمين والمنتقدين لجماعة الإخوان ودايمًا بيوصفها بـ”الجماعة الإرهابية”، وسبق قبل كده وقال إن على “كل مواطن ووطنى شريف أن الإبلاغ عن الإرهابيين والخونة والعملاء وحملة السلاح و القتلة والمخربين والمفسدين ومن يستهدفون أمن الوطن”، لكنه مقالش “لا طاعة لمخلوق في معصية ولي الأمر الرئيس السيسي لو أبوك وأمك أخوان بلغ عنهم وضميرك مرتاح أنا بلغت عن اختي وزوجها علشان اكون قدوة لكم”.
– التصميم ده مصدره الأصلي حساب باسم “اسماء محمود”، وهو حساب معروف بنشر تصميمات لمختلف المواقع عليها تصريحات مفبركة وبيقول إنه بيعمل “ألبوم يتضمن أخبار فوتوشوب غير حقيقية” ، لكن الناس بتعيد نشره على أساس إنه حقيقي.